রুশ তেলের ট্যাঙ্কারে ড্রোন হামলা! দায় স্বীকার ইউক্রেনের

ওয়েব ডেস্ক : কৃষ্ণসাগরে রুশ (Russia) তেলের ট্যাঙ্কারে হয়েছিল ড্রোন হামলা (Drone attack)! সেই হামলা চালানোর অভিযোগ উঠেছিল ইউক্রেনের (Ukraine) বিরুদ্ধে। এর একটি ভিডিও প্রকাশ্যে এসেছে। সেখানে দেখা গিয়েছে, ওই হামলায় বিস্ফোরণ ঘটে তেলের ট্যাঙ্কারে। এই হামলার পরেই ফের আশঙ্কা দানা বেধেছে। আবারও কি রাশিয়া-ইউক্রেন যুদ্ধ (Russia-Ukraine Conflict) নতুন কোনও মোড় নেবে?

তুর্কি পরিবহণ মন্ত্রক এক বিবৃতিতে জানিয়েছে, শুক্রবার কৃষ্ণ সাগরের উপকূল রেখা থেকে প্রায় ৩৫ নটিক্যাল মাইল দূরে রুশ তেলের ট্যাঙ্কারে এই হামলা হয়। জানা গিয়েছে, ড্রোন দিয়ে এই হামলা করা হয় খবর। এই হামলার পর জাহাজে থাকা নাবিকদেরকে বলতে শোনা যায়, “বিরাট থেকে জানাচ্ছি। ড্রোন হামলা হয়েছে। মে-ডে।”

আরো খবর : পাক জেলে বাংলার মৎস্যজীবীর রহস্যমৃত্যু!

শুক্রবারের পর শনিবারও ওই তেলের ট্যাঙ্কারে ফের হামলা হয় বলে খবর। তুর্কি পরিবহণ মন্ত্রী আবদুল কাদির উরালোগলু জানিয়েছেন জাহাজে মাইন, রকেট বা ড্রোন দিয়ে এই হামলা হয়ে থাকতে পারে। এর ফলে ফলে রাশিয়া ও ইউক্রেন আবার কোনও রকমের সংঘাতে জড়িয়ে পড়বে কি না, তা নিয়ে প্রশ্ন উঠে গিয়েছে।

Ukrainians attack two tankers of the Russian shadow fleet.

According to sources, SBU Sea Baby naval drones attacked the two sanctioned oil tankers KAIRO and VIRAT in the Black Sea. It was a joint operation between the SBU’s 13th Main Directorate for Military Counterintelligence… pic.twitter.com/U82scXaM5r

— Jürgen Nauditt (@jurgen_nauditt) November 29, 2025

সংবাদ সংস্থা এএফপি তাদের একটি প্রতিবেদনে জানিয়েছে, রুশ (Russia) তেলের ট্যাঙ্কারে ইউক্রেন এই হামলা চালিয়েছে। যেখানে শান্তিচুক্তি করতে ইউক্রেনের উপর চাপ তৈরি করছে আমেরিকা, তার মাঝেই ইউক্রেনের এমন হামলা একাধিক প্রশ্ন তুলে দিয়েছে। অন্যদিকে এই হামলার দায় ইউক্রেনের গুপ্তচর সংস্থার তরফে স্বীকার করা হয়েছে বলেও খবর। এই হামলার ফলে ইউক্রেন ও রাশিয়ার মধ্যে শান্তিচুক্তি কৃষ্ণ সাগরেই তলিয়ে গেল বলেই মনে করছে আন্তর্জাতিক মহল।